
APSTIPRINĀTI
Ādažu novada domes
Pašvaldības mantas iznomāšanas un
atsavināšanas komisijas sēdē
2026. gada 2. septembrī
(protokols Nr. ĀNP/1-7-14-2/26/33)


NOTEIKUMI
Ādažos, Ādažu novadā

[bookmark: _Hlk54970795]2026. gada 2. septembrī                             	             	   	   Nr. ĀNP/1-7-14-1/26/12
NEKUSTAMĀ ĪPAŠUMA
ALDERU IELĀ 33, BALTEZERĀ,
ĀDAŽU PAGASTĀ, ĀDAŽU NOVADĀ,
(kadastra numurs 8044 013 0412)
[bookmark: bookmark1]ELEKTRONISKĀS IZSOLES NOTEIKUMI

Izdoti saskaņā ar Publiskas
personas mantas atsavināšanas
likuma 10. panta pirmo daļu un Ādažu novada domes Pašvaldības mantas iznomāšanas un atsavināšanas komisijas
23.03.2022. nolikuma Nr. 14 8.1. punktu

1. [bookmark: bookmark2]Informācija par atsavināmo nekustamo īpašumu
1.1. Adrese - Alderu iela 33, Baltezers, Ādažu pag., Ādažu nov., LV-2164.
1.2. Izsoles objekta (turpmāk - Objekts) sastāvs un raksturojums:
1.2.1. Objekts ar kadastra numuru 8044 013 0412 sastāv no zemes vienības  0,1908 ha platībā ar kadastra apzīmējumu 8044 013 0412 un garāžu ēkas (kopā 31 garāžu telpu grupas) 889,7 m² platībā ar būves  kadastra apzīmējumu 8044 013 0412 001.
1.2.2. zemes vienībai ar kadastra apzīmējumu 8044 013 0412 Nekustamā īpašuma valsts kadastra informācijas sistēmas (turpmāk – Kadastrs) datos reģistrēts nekustamā īpašuma lietošanas mērķis – Transporta līdzekļu garāžu apbūve (kods 1104).
1.2.3. saskaņā ar Ādažu novada teritorijas plānojumu Objekts atrodas Tehniskās apbūves teritorija, ko nosaka, lai nodrošinātu inženiertehniskās apgādes tīklu un objektu izbūvei, uzturēšanai, funkcionēšanai un attīstībai nepieciešamo teritorijas organizāciju un transporta infrastruktūru.
1.2.4. Objektam nav pašvaldības noteiktu īpašu turpmākās izmantošanas nosacījumu.
1.3. Īpašuma tiesība: īpašnieks – Ādažu novada pašvaldība (reģistrācijas Nr. 90000048472 (turpmāk arī - pašvaldība)), Rīgas rajona tiesas Ādažu pagasta zemesgrāmatas (turpmāk - zemesgrāmata) nodalījums Nr. 100000430814.
1.4. Apgrūtinājumi:
1.4.1. Objekts līdz 31.12.2040. ir iznomāts un nomas tiesība ir nostiprināta zemesgrāmatā;
1.4.2. Kadastra datos Objektam reģistrēti apgrūtinājumi:
1.4.2.1. [bookmark: _Hlk237509313]stingra režīma vides un dabas resursu aizsardzības aizsargjoslas teritorija ap pazemes ūdens ņemšanas vietu, platība 29 m2;
1.4.2.2. vides un dabas resursu ķīmiskās aizsargjoslas teritorija ap pazemes ūdens ņemšanas vietu, platība 1908 m2;
1.4.2.3. vides un dabas resursu bakterioloģiskās aizsargjoslas teritorija ap pazemes ūdens ņemšanas vietu, platība 29 m2;
1.4.2.4. ekspluatācijas aizsargjoslas teritorija ap ūdensvadu, kas atrodas dziļāk par 2 metriem, platība 27 m2;
1.4.2.5. ekspluatācijas aizsargjoslas teritorija gar elektrisko tīklu kabeļu līniju, platība 9 m2.
1.5. Sludinājums par Objekta elektronisko izsoli tiek publicēts Latvijas Republikas oficiālajā izdevumā “Latvijas Vēstnesis”, pašvaldības tīmekļa vietnē: www.adazunovads.lv, kā arī Elektronisko izsoļu vietnē https://izsoles.ta.gov.lv. Informācija par izsoli izliekama labi redzamā vietā pie Objekta.
2. [bookmark: bookmark3]Izsoles veids, maksājumi un samaksas kārtība
2.1. Izsoles veids - elektroniska izsole ar augšupejošu soli. Objekts tiek pārdots ar tūlītēju samaksu vai uz nomaksu. Ar izsoles noteikumiem var iepazīties pašvaldības tīmekļvietnē www.adazunovads.lv.
2.2. Maksāšanas līdzekļi – 100 % euro.
2.3. Objekta pirmās izsoles sākuma cena (nosacītā cena) - 154 000,00 euro (viens simts piecdesmit četri tūkstoši eiro, 00 centi).
2.4. Izsoles solis noteikts 1000 euro (viens tūkstotis eiro).
2.5. Izsoles nodrošinājums – 15 400,00 euro (10 % apmērā no izsolāmā Objekta sākuma cenas - nosacītās cenas), no izsoles sākuma 20 (divdesmit) dienu laikā izsoles dalībnieks iemaksā Ādažu novada pašvaldībai, reģistrācijas Nr. 90000048472, AS “SEB banka”, kods: UNLALV2X, konta Nr. LV59UNLA0050003955158, ar atzīmi “Alderu iela 33, Baltezers, Ādažu pag., Ādažu nov., izsoles nodrošinājums”[footnoteRef:1]. [1:  Publiskas personas mantas atsavināšanas likuma 29.2 panta pirmā daļa nosaka, ka persona, kura vēlas piedalīties
nekustamā īpašuma elektroniskajā izsolē, 20 dienu laikā no izsoles sludinājumā norādītā izsoles sākuma datuma
iemaksā izsoles organizētājam nodrošinājumu izsoles sludinājumā norādītajā apmērā.] 

2.6. Samaksa par pirkumu - uzvarējušajam dalībniekam jāpārskaita 1 (viena) mēneša laikā no izsoles noslēguma un paziņojuma saņemšanas dienas, uz noteikumu 2.5. punktā norādīto bankas kontu.
2.7. Ja uzvarējošais dalībnieks, viena mēneša laikā pēc izsoles noslēgšanās, rakstveidā izsaka priekšlikumu noslēgt nomaksas pirkuma līgumu, tad starp pusēm tiek slēgts nomaksas pirkuma līgums ar iespēju pirkuma maksu samaksāt 5 (piecu) gadu laikā, ievērojot Publiskas personas mantas atsavināšanas likumā noteikto kārtību[footnoteRef:2], kā arī nepiešķirot tiesības pircējam nostiprināt iegūto īpašumu zemesgrāmatā uz sava vārda pirms pirkuma maksas samaksas, kā arī, ja nav neizpildītu saistību pret pašvaldību[footnoteRef:3]. Starp pusēm netiek slēgts ķīlu tiesību līgums. Iesniegumu nosūta  elektroniski uz e-pasta adresi: www.adazunovads.lv. [2:  Publiskas personas mantas atsavināšanas likuma 44.1 panta piektā daļa  paredz, ka pārdodot apbūvētu publiskas personas zemesgabalu uz nomaksu, nomaksas termiņš nedrīkst būt ilgāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu. Šos nosacījumus iekļauj pirkuma līgumā.]  [3:  Ādažu novada pašvaldības domes 25.06.2026. lēmuma Nr. 238 “Par nosacītās cenas apstiprināšanu un izsoles rīkošanu nekustamajam īpašumam Alderu ielā 33, Baltezerā” 2.2. punkts.] 

2.8. Nodrošinājums tiek ieskaitīts pirkuma maksā uzvarējušajam dalībniekam, pārējiem dalībniekiem - kredītiestādes kontā, kura numurs norādīts norēķinu rekvizītos, elektronisko izsoļu vietnē https://izsoles.ta.gov.lv. 
2.9. Objekta izsoli organizē Ādažu novada pašvaldības dome (turpmāk – dome). Objekta izsoli rīko domes Pašvaldības mantas iznomāšanas un atsavināšanas komisija (turpmāk - izsoles komisija vai izsoles rīkotājs), pamatojoties uz domes 29.01.2026. lēmumu Nr. 10 “Par pašvaldības nekustamā īpašuma Alderu ielā 33, Baltezerā atsavināšanu”.
3. [bookmark: bookmark4]Izsoles subjekts
3.1. Par izsoles dalībnieku var kļūt jebkura fiziskā vai juridiskā persona, kurai ir tiesības iegūt Latvijas Republikā nekustamo īpašumu[footnoteRef:4][footnoteRef:5], tanī skaitā, zemi, un kura līdz reģistrācijas brīdim ir iemaksājusi šo noteikumu 2.5. punktā minēto nodrošinājumu un autorizēta dalībai izsolē, un kurai nav Valsts ieņēmumu dienesta administrēto nodokļu (nodevu) parādu Latvijas Republikā, vai valstī, kurā tā reģistrēta, tajā skaitā, valsts sociālās apdrošināšanas iemaksu parādi, kas kopsummā pārsniedz EUR 150 (viens simts piecdesmit euro), kā arī maksājumu (nodokļi, nomas maksājumi utt.) parādu attiecībā pret Ādažu novada pašvaldību. [4:  Nacionālo drošību apdraudošu darījumu ierobežošanas likums. Stājies spēkā 03.07.2025. Publicēts: Latvijas Vēstnesis, 124, 02.07.2025.]  [5:  Par zemes privatizāciju lauku apvidos. 28., 29. un 30 pants. Stājies spēkā 01.09.1992. Publicēts: Latvijas Republikas Augstākās Padomes un Valdības Ziņotājs, 32/33/34, 20.08.1992.; Diena, 132, 21.07.1992.] 

3.2. Izsoles dalībniekiem nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu. 
3.3. Izsolē nevar piedalīties, ja personai, tās valdes vai padomes loceklim, patiesā labuma guvējam, pārstāvēt tiesīgajai personai vai prokūristam, vai personai, kura ir pilnvarota pārstāvēt personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
3.4. Komisijas locekļi nedrīkst būt Objekta īpašuma tiesību pretendenti, kā arī tieši vai netieši ieinteresēti attiecīgā procesa iznākumā.
4. Izsoles pretendentu reģistrēšana Izsoļu dalībnieku reģistrā
4.1. Izsoles pretendentu reģistrācija notiek no 2026. gada 10. septembra plkst. 13.00 līdz 2026. gada 30. septembra plkst. 23.59 elektronisko izsoļu vietnē https://izsoles.ta.gov.lv uzturētā Izsoļu dalībnieku reģistrā pēc oficiāla paziņojuma par izsoli publicēšanas Latvijas Republikas oficiālā izdevuma "Latvijas Vēstnesis" tīmekļvietnē www.vestnesis.lv. 
4.2. Izsoles pretendenti - fiziska persona, kura vēlas savā vai citas fiziskas vai juridiskas personas vārdā pieteikties izsolei, elektronisko izsoļu vietnē https://izsoles.ta.gov.lv  norāda:
4.2.1. Fiziska persona:
4.2.1.1. vārdu, uzvārdu;
4.2.1.2. personas kodu vai dzimšanas datumu (persona, kurai nav piešķirts personas kods);
4.2.1.3. kontaktadresi;
4.2.1.4. personu apliecinoša dokumenta veidu un numuru;
4.2.1.5. norēķinu rekvizītus (kredītiestādes konta numurs, uz kuru personai atmaksājama nodrošinājuma summa);
4.2.1.6. personas papildu kontaktinformāciju - elektroniskā pasta adresi un tālruņa numuru (ja tāds ir).
4.2.2. Fiziska persona, kura pārstāv citu fizisku vai juridisku personu, papildus punktā 4.2.1. norādītajam, sniedz informāciju par:
4.2.2.1. pārstāvamās personas veidu;
4.2.2.2. vārdu, uzvārdu fiziskai personai vai nosaukumu juridiskai personai;
4.2.2.3. personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai;
4.2.2.4. kontaktadresi;
4.2.2.5. personu apliecinoša dokumenta veidu un numuru fiziskai personai;
4.2.2.6. informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;
4.2.2.7. informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi).
4.3. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
4.4. Ziņas par personu iekļauj Izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu “Par e-izsoļu vietnes dalībnieka dalību konkrētā izsolē” un identificējoties ar vienu no vienotajā valsts un pašvaldību portālā www.latvija.lv   piedāvātajiem identifikācijas līdzekļiem.
4.5. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
4.6. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
4.7. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
4.8. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
4.9. Izsoles pretendents netiek reģistrēts, ja:
4.9.1. nav vēl iestājies vai ir beidzies pretendentu reģistrācijas termiņš;
4.9.2. ja nav izpildīti visi šo noteikumu 4.2.1. punktā vai 4.2.2. punktā minētie norādījumi;
4.9.3. konstatēts, ka pretendentam ir izsoles noteikumu 3. punktā minētie ierobežojumi;
4.10. Izsoles rīkotājs nav tiesīgs izsoles gaitā sniegt informāciju par izsoles pretendentiem.
4.11. [bookmark: _Hlk54985684]Izsoles pretendentam pirms reģistrācijas izsolei ir tiesības iepazīties ar Objekta tehniskajiem rādītājiem, kuri raksturo pārdodamo Objektu un ir izsoles rīkotāja rīcībā. 
Informāciju par Objekta turpmākās izmantošanas iespējām izsoles pretendentiem sniedz Ādažu novada pašvaldības administrācijas Teritorijas plānošanas nodaļas speciālists Miķelis Cinis (elektroniskā pasta adrese: mikelis.cinis@adazunovads.lv, tālrunis 26247571).
5. [bookmark: bookmark6]Izsoles norise
5.1. Izsole sākas elektronisko izsoļu vietnē  https://izsoles.ta.gov.lv 2026. gada 10. septembrī plkst. 13.00 un noslēdzas 2026. gada 12. oktobrī plkst. 13.00.
5.2. Izsolei autorizētie dalībnieki drīkst izdarīt solījumus visā izsoles norises laikā.
5.3. Ja pēdējo 5 (piecu) minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.
5.4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbdienas pulksten 13.00.
5.5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
5.6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
5.7. Pēc izsoles slēgšanas sistēma automātiski sagatavo izsoles aktu, kuru izsoles komisija apstiprina 7 (septiņu) dienu laikā pēc izsoles.
5.8. Izsoles dalībniekiem, kuri piedalījušies izsolē, bet nav nosolījuši izsoles Objektu, 2 (divu) nedēļu laikā pēc izsoles akta apstiprināšanas izsoles nodrošinājums tiek atmaksāts kredītiestādes kontā, kuras numurs norādīts norēķinu rekvizītos elektronisko izsoļu vietnē  https://izsoles.ta.gov.lv, izņemot juridisku personu, kura nosolījusi visaugstāko cenu, bet kurai konstatēti šo noteikumu 3.1. punktā, 3.2. punktā un 3.3. punktā minētie nosacījumi, kā rezultātā tā zaudē iesniegto nodrošinājumu.
5.9. Izsoles dalībniekam, kurš nosolījis otru augstāko cenu Objekta izsoles nodrošinājums tiek atmaksāts 7 (septiņu) darba dienu laikā pēc domes lēmuma par izsoles rezultātu apstiprināšanu pieņemšanas. 
5.10. Ja juridiskajai personai, kura nosolījusi visaugstāko cenu, konstatēts nodokļu parāds, Objekts tiek piedāvāts pircējam, kurš nosolījis nākamo augstāko cenu.
6. [bookmark: bookmark7]Izsoles rezultātu apstiprināšana un līguma noslēgšana
6.1. [bookmark: _Hlk54985567][bookmark: _Hlk54985596]Izsoles komisija 7 (septiņu) darbdienu laikā pēc izsoles noslēguma izsniedz paziņojumu par pirkuma summu.
6.2. Izsoles dalībniekam, kurš par Objektu nosolījis augstāko cenu:
6.2.1. Ja izvēlēta tūlītēja samaksa par pirkumu - 1 (viena) mēneša laikā pēc izsoles noslēguma dienas jāpārskaita noteikumu 2.5. punktā norādītajā kontā pirkuma summu, kas atbilst starpībai starp augstāko nosolīto cenu un iemaksāto nodrošinājumu, norādot maksājuma mērķi “Alderu iela 33, Baltezers, Ādažu pag., Ādažu nov., pirkuma maksa”. 
[bookmark: _Hlk237507815]Pēc maksājuma veikšanas maksājumu apliecinošais dokuments iesniedzams Valsts un pašvaldības vienotajā klientu apkalpošanas centrā Gaujas iela 33A, Ādaži, Ādažu pagasts, Ādažu novads vai Stacijas iela 5, Carnikava, Carnikavas pagasts, Ādažu novads, domes (turpmāk – KAC), vai nosūtāms elektroniski uz e-pasta adresi: dome@adazunovads.lv. 
Par apmaksas dienu tiek uzskatīta diena, kad attiecīgā naudas summa ir saņemta noteikumu 2.5. punktā norādītajā bankas kontā.
6.2.2. Ja izvēlēts pirkums uz nomaksu, tad tiek slēgts pirkuma nomaksas līgums un izsoles dalībnieks ir izteicis šādu priekšlikumu noteikumu 2.7. punktā noteiktajā termiņā.
6.3. Līgums ar izsoles dalībnieku tiek noslēgts, ja saskaņā ar spēkā esošajiem normatīvajiem aktiem nepastāv aizliegums iegūt savā īpašumā nekustamo īpašumu.
6.4. Ja Objektu nosolījušais izsoles dalībnieks noteikumu 6.2. punktā noteiktajā termiņā nav norēķinājies vai informējis par nodomu slēgt pirkuma nomaksas līgumu noteikumos minētajā kārtībā un termiņā, viņš zaudē tiesības uz nosolīto Objektu. Izsoles nodrošinājums attiecīgajam dalībniekam netiek atmaksāts.
6.5. Ja nosolītājs noteiktajā laikā nav samaksājis par Objektu nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības 2 (divu) nedēļu laikā no paziņojuma saņemšanas dienas paziņot izsoles rīkotājam par Objekta pirkšanu vai pirkuma nomaksas līguma slēgšanu par paša solīto augstāko cenu.
6.6. Ja izsoles dalībnieks, kurš nosolījis nākamo augstāko cenu, noteiktajā termiņā paziņo domei par Objekta pirkšanu un ir veicis pirkuma summas maksājumus vai pirkuma nomaksas līguma slēgšanu šo noteikumu 6.2. punktā noteiktajā kārtībā, izsoles rīkotājs atzīst par izsoles uzvarētāju jauno izsoles uzvarētāju un uzaicina viņu noslēgt Objekta pirkuma līgumu vai Objekta pirkuma nomaksas līgumu.
6.7. Ja noteikumu 6.4. punktā noteiktais izsoles dalībnieks, kurš nosolījis nākamo augstāko cenu, no Objekta pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu. Lēmumu par atkārtotu izsoli vai atsavināšanas procesa pārtraukšanu pieņem dome. 
6.8. Lai izpildītu Starptautisko un Latvijas Republikas nacionālo sankciju likuma 5. panta otrās daļas prasības, Izsoles rīkotājs ir tiesīgs veikt pārbaudi, lai noskaidrotu, vai izsoles uzvarētājam ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas. Gadījumā, ja pārbaudes rezultātā konstatēts, ka izsoles uzvarētājs ir sankciju subjekts, izsoles uzvarētājs zaudē izsoles rezultātā iegūtās tiesības iegādāties Objektu. Šādā gadījumā Izsoles rīkotājs ir tiesīgs piedāvāt iegūt īpašumā Objektu pēdējam pārsolītajam dalībniekam, un viņa solītā cena uzskatāma par nosolīto cenu.
6.9. Dome apstiprina izsoles rezultātus tuvākajā sēdē, skaitot no dienas, kad no izsoles dalībnieka saņemts maksājumu apliecinošs dokuments, ka attiecīgie norēķini par nosolīto Objektu nokārtoti vai rakstveida priekšlikums par Objekta pirkuma nomaksas līguma slēgšanu, bet ne vēlāk kā 30 (trīsdesmit) dienu laikā pēc maksājumu nokārtošanas vai priekšlikuma saņemšanas. 
Komisija 10 (desmit) darbadienu laikā pēc izsoles rezultātu apstiprināšanas publicē tos domes tīmekļvietnē www.adazunovads.lv.
6.10.  Komisija 10 (desmit) darba dienu laikā pēc domes lēmuma pieņemšanas par Objekta izsoles rezultātu apstiprināšanu uzaicina izsoles uzvarētāju noslēgt Objekta pirkuma vai nomaksas pirkuma līgumu. Objekta pirkuma līgumu izsoles uzvarētājam ir jāparaksta 30 (trīsdesmit) dienu laikā pēc izsoles rezultātu apstiprināšanas domē.
6.11.  Pirkuma līgumu projekti (1. pielikums) tiek apstiprināts kopā ar šiem noteikumiem.
6.12.  Pirkuma līgumu pašvaldības vārdā paraksta domes paraksttiesīga vai pilnvarota persona.
6.13.  Visas izmaksas, kas saistītas ar izsolāmā Objekta reģistrāciju uz pircēja vārda, sedz izsolāmā Objekta ieguvējs.
6.14.  Citi noteikumi attiecībā uz kārtību, kādā izsoles uzvarētājs nostiprina savu īpašuma tiesību uz Objektu zemesgrāmatā, ir ietverti noteikumiem pievienotajā pirkuma līguma projektā.
7. [bookmark: bookmark8]Nenotikušās izsoles
7.1. Dome pieņem lēmumu par izsoles atzīšanu par nenotikušu:
7.1.1. ja uz izsoli nav autorizēts neviens dalībnieks;
7.1.2. ja izsole bijusi izziņota, pārkāpjot noteikumus vai Publiskas personas mantas atsavināšanas likumu;
7.1.3. ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;
7.1.4. ja neviens izsoles dalībnieks nav pārsolījis izsoles sākumcenu;
7.1.5. ja vienīgais izsoles dalībnieks, kurš nosolījis izsolāmo Objektu, nav parakstījis izsolāmā Objekta pirkuma līgumu;
7.1.6. ja neviens no izsoles dalībniekiem, kurš atzīts par nosolītāju, neveic pirkuma maksas samaksu noteikumos norādītajā termiņā;
7.1.7. ja izsolāmo Objektu nopirkusi persona, kurai nav bijušas tiesības piedalīties izsolē.
8. [bookmark: bookmark9]Izsoles rīkotāja darbību un izsoles rezultātu apstrīdēšana
8.1. Izsoles dalībniekiem ir tiesības iesniegt pašvaldības izpilddirektoram sūdzību par izsoles rīkotāja darbībām 2 (divu) darbdienu laikā no attiecīgā lēmuma pieņemšanas vai izsoles noslēgšanas, iesniegumu iesniedzot KAC. Pašvaldības izpilddirektora pieņemto lēmumu par sūdzību var pārsūdzēt administratīvajā rajona tiesā normatīvajos aktos noteiktajā kārtībā.
8.2. Izsoles rezultātus var apstrīdēt domē 7 (septiņu) dienu laikā pēc tam, kad izsoles komisija ir apstiprinājusi izsoles protokolu.
9. Noslēguma jautājumi
9.1. Noteikumi stājas spēkā to apstiprināšanas dienā.
9.2. Noteikumiem pievienoti pielikumi:  
9.2.1.  1. pielikums - nekustamā īpašuma pirkuma līguma/nomaksas pirkuma līguma  projekts;
9.2.2.  2. pielikums – nekustamā īpāsuma pirkuma nomaksas līguma projekts;
9.2.3.  3. pielikums – būves tehniskās inventarizācijas lieta;
9.2.4.  4. pielikums - informatīva izziņa par zemes vienības atļauto izmantošanu.

Pašvaldības mantas iznomāšanas un
atsavināšanas komisijas priekšsēdētājs					Edvīns Šēpers

